Dulha Mil Gaya

**''Dulha Mil Gaya'' - Našla sam mladoženju** (Devanagari: दुल्हा मिल गया, Nastaliq: دلہا مل گیا Engleski: *I Found A Groom*}}) je indijski film koji je režisirao Mudassar Aziz. Film je realizovan 8 januara 2010 godine. Glavne uloge su pripale :Sushmiti Sen, Fardeen Khanu, Shahrukh Khanu i Ishiti Sharma.

## Uloge

## Zaplet

Shimmer je poznati foto model, koja živi okružena svojim radnicima - pomoćnicima i koja je navikla da sve bude po njenom. Druži se sa Tejh Dhanraj, poznatijim kao Donsai, koji živi na visokoj nozi i koji je navikao da svaku djevojku koju poželi ima za sebe. Međutim, otac mu umire i on saznaje da će svo bogatstvo koje mu je otac ostavio (oko 5 milijardi crora) naslijediti jedino ako se oženi sa kćerkom njegovog prijatelja koja živi u Punjabu. Kako je on zakleti neženja isprva mu se ta ideja čini uluda, ali zbog velike količine novca, on pristaje da ode u Punjabi i oženi Samarpreet, da bi je ostavio odmah poslije vjenčanja i vratio se kući, a njoj slao mjesečno novac. Samarpreet se zaljubljuje u njega i vjenčava se, i tako prolaze tri mjeseca, čekajući njega da dođe po nju.

Zatim ona kaže svojim roditeljima da hoće da ide u Majami i nađe svog muža. Dolazi ispred njegove kuće, ali joj čuvari ne daju da uđe, ipak se ona prikrada i vidi svog muža kako se ljubi sa drugom. Sva utučena hoda ulicom i udare je kola, koja je vozio Shimmerin vozač. Ubacaju je u auto i Shimer je vodi sa sobom kući. Tu Shimmer saznaje ko je Samarpreetin muž i odlučuje da joj pomogne, a njega da nauči lekciji.
Od neugledne Samarpreet, ona pravi jako poželjnu djevojku i Donsai je upoznaje za svoj rođendan. Ona ga jako privlači i on se kladi sa Shimmer u jahtu da će biti njegova. Međutim što ga Samara više odbija to on više ludi za njom. Za vrijeme indijskog praznika Karva Čota, Samara nagovara Shimmer da obuče sari i da posti za svog dragog. Isprva Shimmer odbija, ali na kraju ipak popusti njenoj želji i na kraju dana pojavljuje se njen momak Pawan (Shahrukh Khan). On ostaje kod njih par dana i vodi ih na krstarenje. Tamo se pojavljuje i Donsai. On uporno pokušava da zavede Samaru, i na kraj samog putovanja ona mu obećava da će se vidjeti sa njim. Međutim dolazeći kući, on shvata šta je uradio i da ima obaveze prema njegovoj ženi. Pawan ide na aerodrom i zove Shimmer da priča sa njom, međutim javlja se Samara a Shimmer joj govori da će ga zvati posle. Samara se onda suprotstavlja Shimmer, govoreći joj kako je ljubav jako bitna, i da će njena karijera doći do kraja, a ona neće imati sa kim da podjeli život osim sa psom. Shimmer shvata šta ona želi da kaže i odlazi do aerodroma kako bi zaustavila Pawana i zaprosila ga. 
Samara se sreće sa Donsaijem i on joj govori o njegovoj ženi i kako ne može da ima ništa sa Samarom. Samara počinje da mu govori iste stvari koje je pričala i u Punjabu i on shvata da je ona njegova žena ustvari.

## Produkcija
### Kastinzi
Shahrukh Khan se pojavljuje u drugoj polovini filma, i on se pojavljuje oko 60 minuta u filmu. Snimio je oko 17 scena i 3 pjesme, a na poslednjoj pjesmi on je glavni "izvođač". Iako se pojavljuje u drugom dijelu filma, uloga mu je značajna, a film nije označen kao film Shahrukh Khana.

Sushmita igra ulogu uspješnog fotomodela Shimmer.

### Snimanje
Oko pola filma je snimljeno u Amritsar ui Mumbaiju. Druga polovina je snimljena u Trinidadu i Tobagou 2007. godine, čineći Dulha mil gaya prvim bolivudskim filmom koji je sniman na ostrvima. Snimanje filma je bilo zaustavljanje oko godinu i po, zbog nemogućnosti Shahrukh Khana da nađe vremena za snimanje njegovih scena. Posle toga snimanje je bilo ponovo otkazano zbog Khanove povrede.

## Pjesme

Pjesme je komponovao Lalit Pandit a objavljene su na albumu 14. decembra 2009. godine. Tekstove za pjesme je napisao Mudassar Ayiy, a aranžirao ih je Richard Mithra i Kashinath Kashyap, a pjesme je miksovao Abani Tanti. Prema Panditu, on je morao da sluša hip hop muziku, da bi komponovao album, jer nikad nije slušao žanr te muzike, i nije imao iskustva sa pisanjem hip hop traka.

### Lista pjesama

## Izvori

## Vanjske veze
*